Earthquake (cinta de 1974)

:*Iste articlo ye sobre una cinta estausunidense de drama de desastres estrenada en 1974; ta atros usos, se veiga *'Earthquake***.


***Earthquake*** (títol orichinal en [[Idioma anglés|anglés]], en [[Idioma aragonés|aragonés]] ***Tierratremo***, estrenada en [[Aragón]] con o suyo títol traduciu enta lo [[Idioma castellano|castellano]] como ***Terremoto**'') ye una cinta de [[cine de desastres]] y [[cine de drama]] de [[cine estausunidense]] estrenada l'anyo [[1974]], dirichida por [[Mark Robson]] seguntes un [[guión orichinal]] de [[George Fox]] y [[Mario Puzo]], con una [[banda sonora orichinal]] de [[John Williams]], una [[dirección de fotografía]] de [[Philip H. Lathrop]] y una [[producción cinematografica]] de [[Mark Robson]] ta la [[productora cinematografica]] [[The Filmakers Group]]. Conta con un amplo [[elenco]] d'[[actor]]s formau por, entre d'atros, [[Charlton Heston]], [[Ava Gardner]], [[George Kennedy]], [[Lorne Greene]], [[Geneviève Bujold]], [[Richard Roundtree]], [[Marjoe Gortner]], [[Barry Sullivan]], [[Lloyd Nolan]], [[Victoria Principal]], [[Walter Matthau]], [[Monica Lewis]], [[Gabriel Dell]], [[Pedro Armendáriz Jr.]], [[Lloyd Gough]], [[John Randolph]], [[Kip Niven]], [[Scott Hylands]], [[Tiger Williams]], [[Donald Moffat]], [[Jesse Vint]], [[Alan Vint]], [[Michael Richardson]], [[John Elerick]], [[John S. Ragin]], [[George Murdock]], [[Donald Mantooth]], [[Lionel Johnston]], [[Alex A. Brown]], [[Bob Cunningham]], [[John Dennis]], [[Eugene Dynarski]], [[Bob Gravage]], [[Hard Boiled Haggerty]], [[Tim Herbert]], [[Dave Morick]] y [[Inez Pedroza]].

Stewart Graff ye un [[incheniero]] de construcción que tien constants problemas de discusions con su muller, Remy. Ista acaba de tener un atro intento de [[suicidio]], frustrau por un chicot [[tierratremo]] que s'ha escaiciu en [[Los Angeles]] ([[California]]), la ciudat a on i viven. Stewart visita a Denise Marshall, una actriz ocasional vidua d'un antigo amigo y con qui él se siente obligau, aduyando-la a educar a su fillo Corry, de 10 anyos. En atro punto d'a ciudat, l'achent de [[Policía]] Lew Slade persigue a un [[ladrón]] d'[[auto]]s, pero un atro policía l'atura en dentrar en a suya circumscripción y Slade el golpeya, estando sancionau. En l'Instituto Sismolochico de California lo doctor Walter Russell prediz un gran tierratremo en dos días en a ciudat y a la fin consigue convencer a los suyos superiors, pero l'alcalde no fa una alerta cheneral, preocupau por as posibles repercusions en una eleccions que s'amanan. Miles Quade ye un [[motociclista]] que preba d'impresionar a un promotor en fendo arrisgadas acrobacias. A la fin Graff prencipia una relación con Denise que dica l'inte no existiba, pero lo suyo suegro, Sam Royce, li ufre un ascenso en o suyo treballo que accepta, dica que descubre que ye una maniobra de su muller ta que no marche d'a empresa familiar y decide finalizar con o matrimonio. De rapiconte, un gran tierratremo s'escayece en a ciudat y todas istas historias, mas atras de mas chicotas, confluyen entrecruzando-se los personaches mientres tractan de sobrevvir a las consecuencias d'o desastre.

A cinta s'ambienta en a suya epoca actual ([[1974]]) en a ciudat de [[Los Angeles]] ([[California]]) y las suyas escenas se filmoron en [[Glendale (California)|Glendale]] y [[Los Angeles]] ([[California]]), amás d'en os [[Universal Studios]] en [[Universal City]], tamién en California.

Se tracta d'una cinta que ha recibiu cuantos [[Lista de premios cinematograficos|premios]] y nominacions, en destacando dos [[Premios Oscar]] ([[Premio Oscar a lo Millor Soniu|Millor Soniu]] y [[Premio Oscar ta una Contribución Especial|Contribución Especial]], iste zaguero por os suyos efectos visuals) y atras tres nominacions ([[Premio Oscar a lo Millor Disenyo de Producción|Millor Dirección Artistica]], [[Premio Oscar a la Millor Fotografía|Millor Fotografía]] y [[Premio Oscar a lo Millor Montache|Millor Montache]]) en [[1975]] mientres a [[47ena edición d'os Premios Oscar|47<sup>ena</sup> edición]] d'os premios; una nominación a lo [[Premio BAFTA a lo Millor Soniu]] ixe mesmo anyo en a [[28ena edición d'os Premios BAFTA|28<sup>ena</sup> edición]] d'os [[Premios BAFTA]]; y dos nominacions a los [[Premios Globos d'Oro]] ([[Premio Globo d'Oro a la Millor Cinta Dramatica|Millor Cinta Dramatica]] y [[Premio Globo d'Oro a la Millor Banda Sonora Orichinal|Millor Banda Sonora Orichinal]]) tamién en 1975 mientres a [[32ena edición d'os Premios Globos d'Oro|32<sup>ena</sup> edición d'os Premios Globos d'Oro]].

== Elenco ==


== Se veiga tamién ==
* [[Cine en 1974]].
* [[Cintas de 1974]].

== Referencias ==


== Vinclos externos ==

*  [https://www.imdb.com/title/tt0071455/ ''Earthquake''] en [[Internet Movie Database]].
*  [https://catalog.afi.com/Catalog/moviedetails/54396 ''Earthquake''] en l**American Film Institute Catalog* de l*'American Film Institute*.
*  [https://www.rottentomatoes.com/m/earthquake *Earthquake*] en [[Rotten Tomatoes]].
*  [https://www.boxofficemojo.com/movies/?id=earthquake.htm *Earthquake''] en Box Office Mojo.